2022! 'n Nuwe jaar en 'n nuwe begin. 'n Jaar vol geleenthede, harde werk en uitdagings.
Ek is baie opgewonde oor die jaar wat voorlê, want by Laerskool Vryeidsmonument gaan ons voluit, vorentoe! Ons is lief vir mekaar, ons skool en bowenal ons God.
Kom ons gryp die jaar aan, neem aan alles deel, doen jou bes en help waar jy kan.
Dankie aan ons hoof, onderwysers en ouers wat Vryheidsmonument so 'n besondere skool maak. Dit is 'n voorreg om 'n Monniete wees en ek sien uit om die taak as Hoofmeisie saam my mede leiers met volharding en entoesiasme aan te pak.
Kom ons trap diep spore op ons mooi skoolterrein en maak 2022 die mooiste jaar ooit.
Roché le Roux
Dit is vir my 'n groot voorreg en eer om as hoofseun van Laerskool Vryheidsmonument vir 2022 te dien. Dankie vir die vertroue wat julle in my gestel het met hierdie groot verantwoordelikheid. Ek onderneem om altyd my beste te doen om Laerskool Vryheidsmonument se waardes uit te beeld.
Ek is baie opgewonde om saam elke mede-leier en Monnie-maat, 2022 aan te pak. Ek weet as ons almal hande vat en as 'n span saamwerk sal ons hoër hoogtes bereik. Ek moedig elke Monnie aan om mekaar met respek te behandel en om elke uitdaging van die jaar met selfvertroue aan te pak om 'n verskil te maak.
Mag dit 'n geseënde jaar wees vir elke Monnie om op sy/haar gebied te presteer. Mag elke onderwyser in 2022 geseënd wees met liefde, wysheid en gesondheid.